Christine Swane

Christine Swane (født Larsen 29. maj 1876 i Kerteminde, død 16. august 1960 i Farum) var en dansk maler. Forældrene var købmand Jeppe Andreas Larsen og Vilhelmine Christine Bless. Hendes bror var maleren Johannes Larsen. I 1910 giftede hun sig med maleren Sigurd Swane. Ægteskabet blev opløst 1920. Sønnen Lars Swane (1913-2002) blev maler.

Uddannelse og virke 

 1897-98 Teknisk Skole i Fåborg, tegneundervisning hos Fritz Syberg
 1898-1901 Kunstakademiets Kunstskole for Kvinder
 1901-1902 Fritz Syberg på hans Kunstskole for Kvinder i København

I foråret 1900 modtog Christine Swane undervisning hos maleren J. F. Willumsen sideløbende med undervisningen på Kunstakademiets Kunstskole for Kvinder, som havde været skuffende, og som hun ikke tog afgang fra. Undervisningen i de tre måneder på Willumsens lille private kunstskole for kvinder viste hende en anden fri, eksperimenterende og mindre akademisk skolet vej til arbejdet frem mod et selvstændigt udtryk.

Christine Swane kunne være blevet eksponent for de såkaldte Fynbomalere, med sin tilknytning til hjemegnens malere, broderen Johannes Larsen og Fritz Syberg m. fl. Hun ville imidlertid mere end det - hun eksperimenterede på forskellig vis i arbejdet med både maleri, unika-keramiske værker og broderede tæpper m.v. I 1920 frekventerede hun Harald Giersings malerskole, og senere, i 1926, udførte hun studier hos pottemager Vinberg i Bregnerød og på Kunstindustrimuseets Håndværkerskole. Fra at have arbejdet i de tidlige malerier, oftest blomsterbilleder i naturalistisk stil, udviklede hun sig videre til et kubistisk formsprog, med blå, grønne og citrongule lysende, næsten akvarelagtige farver. Udviklingen tog form i særlig grad efter mødet med malerne Karl Isakson og Sigurd Swane og udlandsrejserne. I 1937 skænkede Ny Carlsbergfondet Christine Swanes monumentale oliemaleri Udsigt, Tisvilde Hegn til den nyindviede Kvindernes Bygning i København. Billedet er opbygget kubistisk, med store rolige flader, der lader landskabets farve- og formfigurer drage beskueren ind gennem skoven, mod havet. Et andet af hovedværkerne er en vægmosaik, udført til Damsøbadet på Frederiksberg 1949-51.

Christine Swane blev i 1936 medlem af kunstnersammenslutningen Grønningen.

Rejser og udlandsophold 

 1905, 1912, 1916, 1934-35, 1937 Sverige, særligt Småland
 1912 Berlin, Dresden (sammen med Sigurd Swane og Harald Giersing)
 1938 Paris, Bretagne, Midtfrankrig, Holland, Belgien, England
 1946, 1949-50 Norge
 1957 San Cataldo, Italien

Stipendier og udmærkelser 

 1911, 1923-24 Akademiet
 1923 Glashandler J. F. Ronges Fond
 1927,1931 Benny Claudi-Petersens Mindelegat
 1934 Eibeschütz´ Præmie
 1938 Tagea Brandts Rejselegat
 1943 Eckersberg Medaillen
 1944 Zacharias Jacobsens Fond
 1957 Ophold på San Cataldo, Italien

Udstillinger 

 1905 Journalistforbundets Udstilling af Arbejder afviste på Charlottenborg (De Afviste) 1907
 1915-16, 1919, 1936 Charlottenborg Forårsudstilling
 1908-09, 1912-17,1920,1922-25, 1927-29,1931-34,1941,1950 Kunstnernes Efterårsudstilling

 1920 Kvindelige Kunstneres Retrospektive Udstilling

 1930 Kvindelige Kunstneres Samfund
 1930-36 Rundskueudstillingen, Charlottenborg
 1937-61 Grønningen
 1939 Nordisk Konstutställing, Mässhallen, Göteborg
 1940 Dansk Kunst, Fyens Forum
 1941 Sommerudstillingen, Statens Museum for Kunst
 1941 Nordisk Kunst, Aarhushallen, Århus
 1942 Stockholm
 1946 Dansk Kunstudstilling, Oslo
 1947 Dansk Kunst i Dag, Charlottenborg
 1948 Biennalen Venezia
 1948 Nordiska Konstnärinnor, Stockholm
 1955 Ny Carlsbergfondets Jubilæumsudstilling, Charlottenborg
 1952 Danske Kunstnerslægter, Charlottenborg
 1955 Arte Nord. Contemporanca, Palazzo delle Espo, Rom
 1957 Den Fynske Forårsudstilling
 1960 Å-udstillingen
 1961 Med Dannebrogen i topp, Liljevalchs Konsthall, Stockholm m. fl.
 1976 Dansk Kunst 1885-1915, Kunstforeningen København
 1983 Hav og fjord, Konservesgården, Fåborg

Separatudstillinger 

 1907 Winkel og Magnussen, København
 1912 Den Frie Udstillings bygning, (s. m. Olga Meisner-Jensen, Alhed Larsen, Cathrine Svendsen, Karen Meisner-Jensen og Anna Syberg)
 1914 Arnbaks Kunsthandel (s. m. Sigurd Swane)
 1919 Den Frie Udstillings bygning (s. m. Sigurd Swane)
 1922 Den Frie Udstillings bygning (s. m. Asta Krohn og Alhed Larsen
 1927, 1937-39, 1941-42, 1944, 1946, 1950 Bachs Kunsthandel (s. m. Lars Swane)
 1932, 1934 Bingers Kunsthandel, København
 1932, 1935 Kunsthallen, København
 1935, 1941,1957 Kunstforeningen København (alle retrospektive)
 1950 Storstrøms Kunstmuseum (s. m. Preben Knuth og Lars Swane)
 1980 De kvindelige Fynbomalere, Tranegården, Gentofte (s. m. Anna Syberg og Alhed Larsen)
 1988 Christine Swane, Hjørring Kunstmuseum

Udvalgte værker i offentlig eje 

 1885 ca. Hus, Johannes Larsen Museet
 1902 Hyacinter, Faaborg Museum
 1923 Opstilling med svibler, Statens Museum for Kunst
 1926 Dame med vifte, Aarhus Kunstmuseum
 1930-31 Selvportræt i bronze, Johannes Larsen Museet
 1933 Udsigt fra et tagvindue, Statens Museum for Kunst
 1935 Fuglebur med kanariefugl, Fyns Kunstmuseum
 1943 Fra Birkerød Sø, indbragte C.S. Eckersberg Medaillen
 1944 og fremover repræsenteret på adskillige danske kunstmuseer, i Kobberstiksamlingen og i Designmuseum Danmark.

Se også 
 Christine Swane (film) – en film om Christine Swane

Referencer

Eksterne henvisninger 
 
 
 Christine Swane  på www.johanneslarsenmuseet.dk
 Dansk Kvindebiografisk Leksikon - Christine Swane

Malere fra Danmark
Modtagere af Eckersberg Medaillen
Personer fra Kerteminde
Christine
Personer i Dansk Biografisk Leksikon
Personer i Dansk Kvindebiografisk Leksikon
Personer i Kraks Blå Bog (afdøde)
Danskere i 1800-tallet
Danskere i 1900-tallet
Modtagere af Tagea Brandts Rejselegat